مرحبـا
الصرآحة هالموضوع احترت وين احطة !!
فقلت بما انة صور بحطة فيذآ
السلام عليكم ورحمة الله وبركاته ...
وأستحلفكم بالله تقرونة للاخير
...}
playboy منتجات
اكسسوارات
ملابس
ديكورات منزلية
ثيمات
مكياااج
اكياس + شنط
والله وما خلوا شيء زبدة الموضوع :: ..
- - - قبل سنه تقريباً
شفت لي ساعة كيووووووت وخقيت عليها بشكل مو طبيعي
تقريباً نفس هالساعة لكن الي شفتها كانت احلى بكثييير كانوا الارانب الي فيها لونهم وردي ,, بس المشكله انها كانت غاليه ,, قعدت اقلبها براسي , مره يمين ومره يسار , اشتريها ولا ما اشتريها المهم بالنهاية قررت اني اشتريها والي فيها فيها ,, ادري انو بتجيني زفه من امي بسبب سعرها بس اجرب حظي
فتحت الكتالوج ع الصفحه الي ابيها واوريها امي ,, يمه ابشتري هذي امي : يالله بس مالقيتي إلا هذي !!! انا بصراحه استغربت وطقتني البوهه بالعاده تقول بكيفك !!
وبعدين امي لا شافت السعر ولا حتى تمقلت بالساعه وهاوشتني playboy امي : هذا شعار وش تبين فيهم !؟. انا : واذا بلي بوي امي : وقالت لي وش هم البلاي بوي .. كذا وكذا وكذا !!!
وبكذا ما شريت الساعه , ومن العام الى الان وكلما شفت هالشعار وانا اشوفه شيء جديد مع اني كنت دايم اشوفه من قبل كأرنب وليس شعار .! - - -
playboy معلومات عن الـ
Hugh Hefner پلاي بوي أو الفتى اللعوب ,مجلة إباحية أمريكية أسسها هيو هيفنر
صدر العدد الأول منها في عام 1953
و تعتبر من أكبر المجلات الإباحية توزيعا في العالم
وتصدر الآن في اكثر من دولة ..!
تعتبر من أشهر المجلات الإباحية في العالم والنسبة الأكبر لمبيعاتها هي للترويج عن نواديها والأفلام الجنسية بشكل رسمي وتبيع منتجاتها لدعم نشاطها الأساسي ...
وهذا هو شعارها
- - - playboy قبل كم يوم على احدى القنوات , كانوا مطلعين الكاميرا الخفيه , واحد من الشباب الي لاعبين عليه كان لابس كاب فيه شعار الـ
{...ـplayboy طرى على بالي سولافه بين امي وخالتي لما شاورتها على الساعه , تقول خالتي ان الاماراتيين والقطريين منتشره عندهم بضايع
وان الشعب مسوين احتجاجات على هذي البضايع ! ...}
بصراحه كسر خاطري الرجال الي كان لابس الكاب , اما انه ما يدري وشو يقصد هالشعار ويحسبه صوره عاديه او انه يعرف المعنى والمقصد من الشعار بس انه داج ومريض - - -
- - - playboyقبل لا اكتب الموضوع كنت ابحث عن الصور لـ
وشفت موضوع يتكلم عنه وخشيت للموضوع ...
صاحب الصور يقول انه لقى هالمنتجات باحدى المحلات في الريااض , وانها تباع بسعرها الاصلي يعني الحزام بحوالي 500 ريال ! - - -
بصراحة لا الشركة ولا نواياها همتني ,, لانها شيء منهم وفيهم لوحدهم ..!
وحتى لو شفت منتجات احاول اتجنب الشعارات الغريبه كله خوف من انها تكون لشركات اخرى العن منها !
لكن لما اعرف انه رمز لاكبر شركة دعارة بالعالم واشوف ناس مسلمين يلبسونها ويستخدمونها فهذا الي ما ارضى اني اشوفه واسكت عنه ..!
- - - playboy انت لو سافرت برا ولبست شيء فيه شعار
مجرد تخيل الاجانب وش بيقولون , شلون بيتصرفون معك !؟
والاسباب معروفه , انت لابس الشعار وتؤيده حتى وان كنت ما تدري ..!
وحتى لو ما سافرت برا , يكفيك الاجانب الي موجودين هنا موب لازم الاجانب
playboy لنفرض وحده من البنات رايحه للسوق وكانت شايله شنطه فيه شعار
وهي ما تعرف وش معنى الشعار , اصلاً ما تدري ان هذا شعار لشيء اللهم عجبها الارنب وشرته ,,
ويجيها واحد يعرف الشعار ومعناه , يطالعها ابو الشباب ويلف راسه لا البنت مستره ومحترمه نفسها , يجيه الشيطان اي مستره يا شيخ وهي تحمل هالشعار ...!
والناس اغلب ظنها على الشيء السيء للأسف - - -
playboy خلونا ننسى شويه ونشوف اصدقائنا عبدة الشيطان
ما يهمني انو اغلب اغانيهم من نوع الهارد روك والبلاك والهافي ميتال واغلب الشباب يحبونها ,, هنا مو كلامي .. الي بيسمع يسمع لنفسه بس اهم شيء ما يزعج الناس بالي يسمعه
انا بتكلم عن شعارات وحركات صرت اشوفها كثيييير وللأسف !
لاحظوا هالحركه يسمونها حركة قرن الشيطان !
ما استبعدت بكره لو بصور اخواني الصغار ابلقاهم يسوون هالحركه من كثر ما نشوفها ..!
وهذي ايضاً يعتبر من رموزهم
رأس الكبش Baphomet :
من أشهر رموز عباد الشيطان ، فرأس الكبش يمثل إلههم ورئيسهم وهو الشيطان، ويعد رمزاً مقدساً ، لأنه يمثل الشيطان نفسه .
العين الثالثة : شعار مشترك بين الماسونية وعبـاد الشيطان ، ونجده أيضاً على ورقة الدولار الأمريكي.
ين / يانج ( Yin/Yang ) : وهو رمز للتكامل بين المتضادات في الكون .
- - - مقطع قريته وانا اتصفح النت
اقتباس:
| من علامات الإناث عابدات الشيطان طلاء الأظافر والشفاه باللون الأسود ، وارتداء الملابس المطبوع عليها نقوش الشيطان والمقابر والموت ، والتزين بالحلي الفضية ذات الأشكال غير المألوفة التي تعبر عن أفكارهم ، مثل الجماجم ورؤوس الكباش |
بنات كم وحده فينا تلبس هياكل عظميه وجماجم و اكسسوارات تحتوي على رموز غريبه !؟
صح حريه شخصيه , وبكيفنا , ونلبس الي نبي ,ومحد له دخل بلبسنا ! بس ما نقلد الناس الي ما تسوى ...
انا كنت البس هالاشياء وبصراحه استحقرت نفسي يوم دريت انها رموز لعبدة الشيطان - - -
شباب بنات خلونا نرتقي بأمتنا , احنا اباء وامهات المستقبل كيف بنربي عيالنا على الرقي واحترام الذات !
ما ادري اذا كان الموضوع مستهلك , وطفشتوا منه ..!
لكن انا غرضي اني انشر هالشعارات حتى الكل يعرف هو ايش قاعد يلبس ويستخدم !
وروا هالصور لاخواتكم , ولاخوانكم , علموهم عن هشعارات ومعانيها ,
آرجوآ لكمً الافـآدة
شكراً لحسن آستماعكم
...}